ન્યાયમૂર્તિઓ એચ એલ દત્તુ અને દિપક મિશ્રાની બેન્ચે જણાવ્યું છે કે સિંગુરમાંની જમીન કાર ઉત્પાદન પ્લાન્ટ સ્થાપવા માટે મેળવવામાં આવી હતી. હવે એ મૂળ હેતુ રહ્યો નથી, કારણ કે તમે ત્યાંથી ક્યારના દૂર ગયા છો. હવે તમે એમ કહી ન શકો કે એ જમીન પર હજીય તમારા હિતો રહેલા છે. તે જમીન ખેડૂતોને પાછી આપી દેવી જોઈએ. જમીન મેળવતી વખતે તમે ચૂકવેલા નાણાં પશ્ચિમ બંગાળ સરકાર તમને પાછા આપી દે એ મામલે સોગંદનામું નોંધાવવા અમે પશ્ચિમ બંગાળ સરકારને પણ જણાવીશું.